На основу члана 92. став 4. Закона о буџетском систему ("Сл. гласник Републике Србије", бр. 54/09, 73/10, 101/10, 101/11, 93/12, 62/13, 63/13 - испр., 108/13, 142/14, 68/15 - др. закон, 103/15, 99/16, 113/17, 95/18, 31/19, 72/19, 149/20, 118/21, 118/21 - др. закон, 138/22, 92/23 и 94/24), члана 32. став 1. тачка 6, у вези са чланом 66. став 3. Закона о локалној самоуправи ("Службени гласник РС", број 129/07, 83/14 - др. закон, 101/16 - др. закон, 47/18 и 111/21 - др. закон), члана 37. став 1. тачка 7. Статута Града Ниша ("Службени лист Града Ниша", бр. 88/2008, 143/2016 и 18/2019) и Сагласности Државне ревизорске институције бр. 037-412/2025-04 од 28. јануара 2025. године,

Скупштина Града Ниша, на седници одржаној дана \_\_\_.\_\_\_.2025. године, доноси

**О Д Л У К У**

**о екстерној ревизији завршног рачуна буџета Града Ниша за 2024. годину**

**Члан 1.**

 Овом одлуком регулише се ангажовање лица које ће да обави екстерну ревизију завршног рачуна буџета Града Ниша за 2024. годину.

**Члан 2.**

 За екстерну ревизију завршног рачуна буџета Града Ниша за 2024. годину ангажоваће се лице које испуњава услове за обављање послова ревизије финансијских извештаја прописане законом којим се уређује рачуноводство и ревизија.

**Члан 3.**

 Поступак избора лица које ће да обави екстерну ревизију завршног рачуна буџета Града Ниша за 2024. годину спровешће се у складу са прописима који регулишу јавне набавке.

**Члан 4.**

 Средства за реализацију екстерне ревизије завршног рачуна буџета Града Ниша за 2024. годину планирана су у буџету Града Ниша за 2025. годину.

**Члан 5.**

 За спровођење ове одлуке задужује се Градска управа за финансије и локалне јавне приходе – Сектор за јавне набавке.

**Члан 6.**

 Ова одлука ступа на снагу наредног дана од дана објављивања у "Службеном листу Града Ниша".

Број:

У Нишу, 2025. године

**СКУПШТИНА ГРАДА НИША**

Председник

Проф. др Игор Новаковић

Образложење

Чланом 92. Закона о буџетском систему ("Сл. гласник Републике Србије", бр. 54/09, 73/10, 101/10, 101/11, 93/12, 62/13, 63/13 - испр., 108/13, 142/14, 68/15 - др. закон, 103/15, 99/16, 113/17, 95/18, 31/19, 72/19, 149/20, 118/21, 118/21 - др. закон, 138/22, 92/23 и 94/24), прописано је следеће:

1) Завршни рачун буџета Републике Србије и завршни рачуни организација за обавезно социјално осигурање обавезно подлежу екстерној ревизији у складу са одредбама закона којим се уређује надлежност Државне ревизорске институције.

2) Екстерној ревизији подлежу и завршни рачуни буџета локалних власти.

3) Ревизију из става 2. овог члана врши Државна ревизорска институција, у складу са законом којим се уређује надлежност Државне ревизорске институције.

4) Изузетно од става 3. овог члана, екстерну ревизију буџета локалних власти, може, уз сагласност Државне ревизорске институције, на основу одлуке скупштине локалних власти, да обави и лице које испуњава услове за обављање послова ревизије финансијских извештаја прописане законом којим се уређује рачуноводство и ревизија.

5) Локална власт је у обавези да захтев за сагласност из става 4. овог члана достави Државној ревизорској институцији најкасније до 1. априла.

6) Уколико Државна ревизорска институција не поступи по поднетом захтеву локалне власти из става 5. овог члана до 15. априла, сматраће се да је дата сагласност из става 4. овог члана.

Град Ниш се обратио Државној ревизорској институцији захтевом, бр. 207/2025-05 од 24. јануара 2025. године, за доставу информације да ли је Град Ниш обухваћен планом рада Државне ревизорске институције за 2025. годину.

Државна ревизорска институција је, одлучујући по захтеву Града Ниша, бр. 207/2025-05 од 24. јануара 2025. године, на основу члана 92. став. 4. Закона о буџетском систему дала Сагласност, бр. 037-412/2025-04 од 28. јануара 2025. године, да екстерну ревизију Завршног рачуна буџета Града Ниша за 2024. годину обави друго лице које испуњава услове за обављање послова ревизије финансијских извештаја прописане законом којим се уређује рачуноводство и ревизија.

Скупштина Града Ниша је на основу члана 92. став. 4. Закона о буџетском систему и Сагласности Државне ревизорске институције бр. 037-412/2025-04 од 28. јануара 2025. године дужна да донесе одлуку којом ће бити регулисано ангажовање лица које ће да обави екстерну ревизију завршног рачуна буџета Града Ниша за 2024. годину.

Поступак избора предузећа за ревизију финансијских извештаја завршног рачуна буџета Града Ниша за 2024. годину које испуњава услове за обављање послова ревизије финансијских извештаја прописане законом којим се уређује рачуноводство и ревизија биће спроведен у складу са прописима који регулишу јавне набавке.

Средства за реализацију екстерне ревизије завршног рачуна буџета Града Ниша за 2024. годину планирана су Одлуком о буџету Града Ниша за 2025. годину ("Службени лист Града Ниша", број 144/2024).

Због неопходности спровођења поступка избора лица за обављање екстерне ревизије завршног рачуна буџета Града Ниша за 2024. годину, као и прописаних рокова за подношење завршног рачуна, предлаже се ступање на снагу ове одлуке наредног дана од дана објаљивања у "Службеном лист Града Ниша".

На основу свега напред наведеног, предлаже се Скупштини Града Ниша да донесе Одлуку о екстерној ревизији завршног рачуна буџета Града Ниша за 2024. годину.